**XII. REGIONÁLIS ÚJLATIN/LATIN ÉS OROSZ NYELVI**

**KIEJTÉSI VERSENY**

A PTE Gyakorló Általános Iskola, Gimnázium és Óvoda (korábban PTE Babits Mihály Gyakorló Gimnázium) Második idegen nyelv munkaközössége a 2022-23-as tanévben is megszervezi Regionális újlatin/latin és orosz nyelvi kiejtési versenyét, a francia, latin, olasz, orosz és spanyol nyelvet második idegen nyelvként tanuló középiskolás diákok számára.

**A XII. Regionális újlatin/latin és orosz nyelvi kiejtési verseny időpontja:**

**2023. március 3. 10.00 óra**

**A verseny helyszíne**: PTE Gyakorló Általános Iskola, Gimnázium és Óvoda székhelyintézménye Pécs, Dr. Veress Endre utca 15.

**A részvétel feltételei:**

* a versenyben iskolánként és nyelvenként 2-2 tanuló (indokolt esetben ennél több) vehet részt a 9.-12. évfolyamról, akiket iskolájuk az előzetes házi megmérettetésen erre kiválaszt,
* a versenyben csak olyan tanulók vehetnek részt, akik az adott nyelvet második idegen nyelvként tanulják (illetve a latint esetleg harmadik nyelvként**),** és egy hónapnál hosszabb időt nem töltöttek célnyelvi területen,
* minden résztvevőnek fel kell olvasni egy – eredeti, célnyelven írt - szabadon választott, irodalmi igényű, köznyelvi szöveget (20-25 soros gépelt szöveg, kb. 2-2 és fél perc), egy a helyszínen kézhez kapott hasonló jellegű kötelező szöveget, valamint a zsűri által kijelölt 4-5 olyan szót, kifejezést, melyek az adott nyelv kiejtési sajátosságait tükrözik.

A versenyre nevezési díj nincs (a résztvevőket csak az esetleges útiköltség terheli).

A teljesítmények elbírálásához az egyetemi szaktanszékek oktatóit kérjük fel.

**A nevezési határidő**: **2023. február 10.**

A nevezéseket kérjük e-mailben eljuttatni Pálné Porst Andrea munkaközösség-vezetőhöz porst.andrea@pte.hu vagy a nyelvi kapcsolattartó felelősökhöz:

|  |  |  |
| --- | --- | --- |
| francia nyelv | Németh Andrea | nemeth.andrea@pte.hu  |
| latin nyelv | Vituska Virág | vituska.virag@pte.hu  |
| olasz nyelv | Tarnai Dóra | tarnai.dora@pte.hu  |
| orosz nyelv | Porst Andrea | porst.andrea@pte.hu  |
| spanyol nyelv | Vasas Dóra | vasas.dora@deak.pte.hu  |

Kérjük, hogy a versenyzők a szabadon választott szöveget legalább 3 példányban hozzák magukkal!

Jó felkészülést kívánunk! Várjuk a versenyzőket!

Pécs, 2022. szeptember 27.

 Porst Andrea

munkaközösség vezető